અમદાવાદ: પાટીદારોના ગઈ કાલે જેલ ભરો આંદોલન દરમિયાન હિંસા ભડકી ઊઠી હતી. પોલીસ દ્વારા લાઠી ચાર્જ અને પાટીદારો દ્વારા પથ્થરમારો કરાતાં ઘર્ષણ ઉભું થયું હતું. આ ઘટનાના પડઘા અમદાવાદમાં પણ પડ્યા હતા. ઘાટલોડિયા વિસ્તારમાં પાટીદાર સમાજના ૨૫થી ૩૦ લોકોએ વાઘેશ્વરી બસ સ્ટેન્ડ પર ઊભેલી બે એએમટીએસ બસ પર પથ્થરમારો કરી તોડફોડ કરી હતી. બનાવની જાણ પોલીસને થતાં પોલીસ ઘટનાસ્થળે દોડી ગઈ હતી. પોલીસે હાલ ટોળા વિરુદ્ધ ગુનો નોંધી તપાસ શરૂ કરી છે.